Se (vuoden 2017 elokuva)

**Se** () on vuonna 2017 ensi-iltansa saanut yhdysvaltalainen kauhuelokuva, joka perustuu Stephen Kingin tunnettuun samannimiseen romaaniin. Elokuvan ohjauksesta vastaa *[[Mama (elokuva)|Mama]]*-elokuvastaan tunnettu Andy Muschietti ja sen yksi pääosaesittäjistä on ruotsalaissyntyinen Bill Skarsgård, joka esittää elokuvan nimihahmoa ja antagonistia Pennywise-klovnia. Elokuva sai ensi-iltansa 8. syyskuuta 2017.

Elokuva oli valtava menestys, joka yli 700 miljoonan dollarin tuotollaan rikkoi useita ennätyksiä, ja inflaatioon suhtautettuna elokuvasta tuli maailman tuottoisin R-luokitettu kauhuelokuva päihittämällä *[[Manaaja (elokuva)|Manaajan]]*, joka piti edellistä ennätystä hallussa 44 vuotta. Myös kriitikoilta elokuva sai ylistystä osakseen ja sitä pidetäänkin yhtenä onnistuneimpina Stephen Kingin teoksiin pohjautuvina filmatisointeina.

Elokuvan jatko-osa *[[Se – Toinen luku|Se: Toinen luku]]* sai ensi iltansa 6. syyskuuta 2019. 

Elokuvan esiosatelevisiosarja nimeltä It: Welcome to Derry sai ensi-iltansa HBO:lla 26. lokakuuta 2025, ja Skarsgård palaa rooliinsa Pennywisenä.

## Juoni

Elokuva alkaa lokakuussa 1988, kun Bill Denbrough tekee seitsemänvuotiaalle pikkuveljelleen Georgielle paperiveneen. Georgie vie paperiveneen ulos sateeseen kokeillakseen sen kelluvuutta. Hän ei ehdi saamaan venettä kiinni ja se valuu sadevesiviemäriin. Yrittäessään saada venettä takaisin hän tutustuu klovniin nimeltä Pennywise. Pennywise ystävystyy Georgien kanssa ja antaa lopulta hänelle paperiveneen. Georgien kurottautuessa ottamaan sen Pennywise puraisee Georgien oikean käden poikki ja vetää hänet sadevesiviemäriin.

Siirrytään vuosi eteenpäin kesäkuuhun 1989, kun Bill ja hänen ystävänsä Richie Tozier, Eddie Kaspbrak ja Stanley Uris pääsevät viimeisenä koulupäivänään Derryn alakoulusta pois viettämään kesälomaa. He kuitenkin törmäävät kiusaaja Henry Bowersin johtamaan jengiin, jotka lupaavat tehdä heidän kesästään helvettiä. Beverly Marsh, jota kiusataan tämän huhutun promiskuiteetin vuoksi törmää taasen Ben Hanscomiin, joka on uusi koulussa ja kuuntelee New Kids on the Blockia. Beverly huomaa Benin vuosikirjan olevan tyhjä nimikirjoituksista, joten hän kirjoittaa siihen omansa.

Sillä aikaa kotikouluun pakotettu ja maalla asuva Mike Hanlon näkee hallusinaation vanhempiensa kuolemasta viedessään lampaanlihaa lihakauppaan. Veljensä kuolemasta traumatisoitunut Bill yrittää uskotella isälleen, että Georgie olisi viemäreiden avulla joutunut soiseen joutomaahan nimeltä Barrens. Hän ja hänen ystävänsä tutkivat asiaa uskoen, että Georgie saattaa olla vielä elossa, ja löytävät samalla kadonneen Betty Ripsom -nimisen tytön lenkkarit. Tehdessään tutkimusta Derryn historiasta Benkin näkee hallusinaation historiakirjassaan näkemästään päättömästä pojasta. Stanley kohtaa elävän version pelkäämästään maalauksessa esiintyvästä naisesta. 

Myöhemmin Henry ja hänen jenginsä löytävät Benin ja kiduttavat tätä. Ben kuitenkin pakenee metsään ja juoksee sieltä pitkin puroa, jonka varrelta hän löytää Billin ja hänen kaverinsa. Jahdatessaan Beniä yksi Henryn jengiläisistä Patrick Hockstetter eksyy viemäriin ja joutuu Sen tappamaksi. Kaverukset yrittävät parantaa Benin haavan, mutta eivät saa ostettua siihen tarvikkeita. He kohtaavat Beverlyn, joka auttaa heitä hankkimaan tarvikkeet. Sekä Bill että Ben rakastuvat Beverlyyn. Eddien palatessa kotiin hänen kimppuunsa hyökkää Neibolt Streetin autiotalon kohdalla sairastunut spitaalinen, jonka jälkeen hän kohtaa Pennywisen. Beverly taas kuulee Derryssä kadonneiden lasten huutoja kylpyhuoneen lavuaarista. Hänen aiemmin leikatut hiuksensa sitovat hänet lavuaariin kiinni, joka peittää hänet yltä päältä vereen. Hänen isänsä ei taas näe verta, joten hän luulee Beverlyn seonneen. Bill kohtaa Georgien kellarissa, jossa Pennywise yrittää tappaa hänet. 

Mike joutuu Henryn jengin kohteeksi, mutta Häviäjien Kerho löytää heidät ja ryhtyvät kivisotaan kiusaajien kanssa. Sitten he ystävystyvät Miken kanssa. Muutaman viikon päästä, Kerho hoksaa tulleensa Sen riivaamaksi. Benin tekemän historiatutkimuksen perusteella he päättelevät että Se herää joka 27 vuosi syödäkseen lapsia. Se ilmenee uhrien pelkojen muodossa ja se voi toteuttaa kenen tahansa pahimmat painajaiset. Pelko tekee lapsista helpompia saaliita ja toimii ”mausteena” Sille. 

Billin autotallissa he selvittävät Sen käyttävän Derryn viemäriverkostoja pysyäkseen piilossa. Se hyökkää heidän kimppuunsa, mutta ei onnistu tappamaan heitä. Bill päättää kohdata Sen Neibolt Streetin talossa olettaen Sen piileskelevän siellä, muut seuraavat häntä ja saavuttuaan Neibolt streetin talolle Se käyttää muuntautumiskykyjään erottaakseen ystävykset yksi kerrallaan. Eddie murtaa kätensä ja Se miltei syö hänet, mutta Beverly työntää rautakangen Sen kallosta läpi. Se haavoittaa Beniä, jonka jälkeen Se pakenee talon kellarissa olevan vanhan kaivon kautta viemäreihin. Eddie kotiutetaan hänen murtuneen kätensä takia, ja Bill ja Richie riitaantuvat Richien sanoessa Georgien olevan kuollut, mitä Bill ei pysty hyväksymään, ja lyö tätä. Koko kerho erkaantuu Billin ja Richien riidan vuoksi ja hajaantuu omille poluilleen, vain Billin ja Beverlyn jatkaessa taistelua sitä vastaan.

Eräänä elokuisena päivänä, Beverly yrittää poistua talostaan mutta tämän väkivaltainen isä hyökkää tämän kimppuun, jolloin Beverly pakenee kylpyhuoneeseen ja tappaa isänsä lyömällä tätä lavuaarilla. Tämän jälkeen Se ilmestyy ja vie Beverlyn mukanaan. Bill Käy Beverlyn talossa etsimässä tätä ja huomaa Sen hänelle jättämän viestin. Bill sopii riitansa Richien kanssa, organisoi pelastusoperaation ja ystävykset palaavat Neibolt Streetille. Samaan aikaan, Se manipuloi Henryn tappamaan isänsä veitsellä, jonka Henry menetti jahdatessaan Beniä. Hän tekeekin niin televisio-ohjelman yllytyksen vuoksi ja muuttuu psykopaatiksi. Ystävykset laskeutuvat vanhaan kaivoon viemäreihin pääsemiseksi, mutta Henry hyökkää Miken kimppuun. Mike onnistuu lyömään Henryä kivellä ja tönäisee tämän kuiluun, jonne hän putoaa. Beverly herää Pennywisen luolasta ja Pennywise pakottaa hänet näkemään todellisen muotonsa, kuolemanvalot, jolloin Beverly vaipuu katatoniseen tilaan.  

Samaan aikaan Stan haavoittuu, kun maalauksesta tuttu nainen yrittää syödä hänen naamaansa. Bill taas eksyy seuraamaan Georgieta paikkaan, mihin monet lapset ovat todennäköisesti kadonneet. Loput ystävyksistä saapuvat samaan paikkaan, jossa he löytävät katatonisessa tilassa olevan Beverlyn. Ben saa hänet havahtumaan suutelemalla häntä, minkä jälkeen he tapaavat Billin. 

Bill kohtaa kädettömän Georgien, joka pyytää päästä kotiin. Bill hoksaa Georgien olevan pelkkä harhautus, ja hän ampuu Miken pulttipistoolilla Georgien. Tämä muuttuu Pennywiseksi, joka hyökkää ystävysten kimppuun. He epäonnistuvat puolustamaan itseään, ja Bill joutuu Pennywisen kaappaamaksi. Richie uskottelee Billin olevan syypää kaikkeen, mutta hän käyttää tätä tilaisuutena harhauttaa Pennywisea, ja lyö tätä pesäpallomailalla. Kerho hyökkää Sen kimppuun pelottomana ja he onnistuvat näin päihittämään Sen. Pennywise pakenee voimattomana pimeään kuiluun, nälkäisenä ja nöyryytettynä. Bill löytää Georgien sadetakin ja hyväksyy tämän kohtalon itkien muiden lohduttamana.

Myöhemmin Beverly kertoo muille häviäjille nähneensä, että Se tulisi takaisin ja he taistelisivat Sitä vastaan aikuisina. Bill pyytää muita vannomaan että jos Se tulisi takaisin 27 vuoden päästä, he palaisivat takaisin ja tuhoaisivat Sen ikuisesti. He sitovat lupauksensa tekemällä verivalan ja pitämällä toisiaan käsistä, minkä jälkeen yksi kerrallaan ystävykset Billiä ja Beverlyä lukuun ottamatta lähtevät kotiin. Beverlyn tehdessä lähtöä Bill paljastaa tunteensa hänelle, ja he suutelevat.

## Roolit

## Vastaanotto

### Katsojamäärät
Suomessa *Se* oli ensi-iltaviikonloppunaan viikonlopun katsotuin elokuva. Alle 16-vuotiailta kielletty elokuva keräsi viikonlopun aikana 38 370 katsojaa 67 salissa ja teki vuoden seitsemänneksi parhaan avaustuloksen.

### Arvostelut
Elokuva-arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7,2/10. Keräys perustuu 213 arviointiin. Metacriticissä elokuvalla on 70 pistettä 100:sta.

## Lähteet

## Aiheesta muualla
* Elokuvan virallinen sivusto 
*